Na temelju članka 17. stavak 1. Zakona o sustavu civilne zaštite (Narodne novine 82/15, 118/18 31/20 i 20/21) i članka 30. Statuta općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21- pročišćeni tekst) Općinsko vijeće općine Vladislavci na svojoj 10. sjednici održanoj dana 17. prosinca 2021. godine, donosi

**GODIŠNJI PLAN**

**razvoja sustava civilne zaštite na području Općine Vladislavci za 2022. godinu**

1. **UVOD**

Na temelju Analize stanja sustava civilne zaštite Općine Vladislavci za 2021. godinu, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom rizika od velikih nesreća za područje Općine Vladislavci, koja predstavlja ishodište za sve ostale planske dokumente, donosi se Godišnji plan razvoja sustava civilne zaštite na području Općine Vladislavci za 2022. godinu.

Godišnji plan razvoja povezan je s mogućnostima financijskih sredstava Proračuna, Godišnji plan razvoja sustava civilne zaštite odnosi se na sljedeće:

1. **PLANSKI DOKUMENTI**

Općina Vladislavci će i u 2022. godini postupati prema usvojenom Planu djelovanja civilne zaštite, od planskih dokumenata planira se:

* Donošenje Plana vježbi civilne zaštite koji donosi općinski načelnik,
* Donošenje Plana operativne provedbe programa aktivnosti u provedbi posebnih mjera zaštite od požara u 2022. godini koji donosi općinski načelnik

**3. CIVILNA ZAŠTITA**

Stožer civilne zaštite Općine Vladislavci potrebno je i nadalje educirati i upoznavati sa obvezama Zakona o sustavu civilne zaštite („Narodne novine“ broj 82/15 i 118/18), odnosno sa mjerama sustava civilne zaštite, ustrojavanjem sustava civilne zaštite, sudionicima u sustavu civilne zaštite, te obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite.

Stožer civilne zaštite Općine Vladislavci u obvezi je i nadalje provoditi aktivnosti i mjere u cilju suzbijanja epidemije bolesti COVID-19 uzrokovane virusom SARS CoV-2 .

U 2022. godini potrebno je nastaviti opremanje postrojbi civilne zaštite opremom u skladu s raspoloživim sredstvima predviđenim Proračunom Općine Vladislavci za 2022. godinu, te osigurati sva potrebna sredstva i opremu za provođenje aktivnosti i mjera u cilju suzbijanja epidemije bolesti COVID-19 uzrokovane virusom SARS CoV-2 .

**4.VATROGASTVO**

Najznačajniji operativni kapacitet u zaštiti od požara je Javna ustanova Javna vatrogasna postrojba Čepin, uz javnu vatrogasnu postrojbu Čepin, sukladno odredbama Plana zaštite od požara Općine Vladislavci, sa zadaćama u zaštiti od požara nastavljaju Dobrovoljno vatrogasno društvo Vladislavci i Dobrovoljno vatrogasno društvo Hrastin.

Potrebno je nastaviti s daljnjim razvojem oba dobrovoljna vatrogasna društva sukladno njihovim vlastitim programima i razvojnim projektima, te kontinuirano provoditi njihovo popunjavanje vozilima i opremom i osposobljavanjem vatrogasaca.

**5. SLUŽBE I PRAVNE OSOBE KOJIMA JE ZAŠTITA I SPAŠAVANJE REDOVITA DJELATNOST**

Općina Vladislavci će i u 2022. godini financirati službe i pravne osobe kojima je sustav civilne zaštite redovna djelatnosti, sredstvima koja su osigurana u Proračunu Općine Vladislavci za 2022. godinu.

**6.EDUKACIJA STANOVNIŠTVA**

Zadatak je da se edukacijom podigne razina svijesti građana kao sudionika sustava civilne zaštite, te je iz tog razloga potrebno kontinuirano vršiti:

* upoznavanje mještana sa mjerama i odlukama Stožera civilne zaštite Republike Hrvatske, Stožera civilne zaštite Osječko-baranjske županije i Stožera civilne zaštite Općine Vladislavci vezano za provedbu epidemioloških mjera u cilju suzbijanja epidemije bolesti COVID-19
* upoznavanje mještana sa sadržajem Procjene rizika od velikih nesreća za područje Općine Vladislavci putem web stranica
* izrada potrebnih naputaka o postupanju stanovništva u slučaju velikih nesreća i katastrofa, naročito za moguće nesreće i katastrofe izazvane poplavama i požarima za koje postoje opasnosti na našem području.

**7.FINANCIRANJE SUSTAVA CIVILNE ZAŠTITE**

Prema Zakonu o civilnoj zaštiti izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga, stoga se u Proračunu Općine Vladislavci za 2022. godinu, u skladu s ostalim posebnim propisima, planiraju slijedeće stavke:

|  |  |  |
| --- | --- | --- |
| **R.BR.** | OPIS POZICIJE | PLANIRANO ZA **2022. GODINU** |
|  | CIVILNA ZAŠTITA |  |
| Postrojbe civilne zaštite | 45.000,00 |
| **Ukupno Civilna zaštita** | **45.000,00** |
|  | **VATROGASTVO** |  |
| Javne vatrogasne postrojbe – decentralizirana sredstva | 17.600,00 |
| Vatrogasna zajednica i Dobrovoljne vatrogasne postrojbe | 230.000,00 |
| **Ukupno Vatrogastvo** | **247.600,00** |
|  | **SLUŽBE I PRAVNE OSOBE KOJIMA JE SUSTAV CIVILNE ZAŠTITE REDOVITA DJELATNOST** |  |
| Hrvatski crveni križ | 6.345,33 |
| **Ukupno službe i pravne osobe kojima je sustav civilne zaštite redovita djelatnost** | **6.345,33** |
|  | SVEUKUPNO SUSTAV CIVILNE ZAŠTITE ZA 2021. GODINU | **298.945,33** |
| **SVEUKUPNO SUSTAV CIVILNE ZAŠTITE ZA 2022. GODINU** | **298.945,33** |
| **SVEUKUPNO SUSTAV CIVILNE ZAŠTITE ZA 2023 GODINU** | **298.945,33** |

**8. ZAVRŠNA ODREDBA**

Ovaj Plan objavit će se u „Službenom glasniku“ Općine Vladislavci, a stupa na snagu 1. siječnja 2022. godine.

KLASA: 810-03/21-01/08

URBROJ: 2158/07-01-21-02

Vladislavci, 17. prosinca 2021.

**Predsjednik**

**Općinskog Vijeća**

Krunoslav Morović